
COMUNICAT DE PRESA
Revenim acasa – Impreuna pentru viitorul Vrancei”. Eveniment dedicat romanilor din Diaspora, angajatorilor si partenerilor institutionali, creat pentru dialog si solutii privind reintegrarea profesionala si dezvoltarea comunitatii locale
AJOFM Vrancea in colaborare cu Consiliul Judetean Vrancea a desfasurat in data de 17 august 2026 in sala de sedinte a CJ Vrancea, evenimentul "Revenim acasa - Impreuna pentru viitorul Vrancei", un eveniment dedicat romanilor din diaspora, angajatorilor si partenerilor institutionali, creat pentru dialog si solutii privind reintegrarea profesionala si dezvoltarea comunitatii locale.

Cuvantul de deschidere a fost al domnului Nicusor Halici, Presedinte al CJ Vrancea, care a  susținut că întoarcerea oamenilor din diaspora nu poate fi încurajată doar prin apeluri la atașamentul față de locurile natale, ci prin existența unor condiții concrete pentru muncă și viață.

„Nu este suficient să le spunem oamenilor «veniți acasă». Avem obligația să construim o Vrancea în care ei să își dorească să se întoarcă. Oamenii trebuie să găsească aici locuri de muncă bine plătite, posibilitatea de a investi și de a-și deschide propria afacere, școli și creșe pentru copii, infrastructură modernă, servicii publice mai bune și, înainte de toate, perspectiva unui viitor”.

Directorul executiv al AJOFM Vrancea, Diana Mariana Monac, a pus accent pe experiența profesională acumulată de românii care au lucrat peste hotare și pe posibilitatea valorificării acesteia pe piața locală a muncii.

„Atunci când vă întoarceți acasă, nu trebuie să porniți de la zero. Experiența pe care ați acumulat-o în străinătate are valoare, iar rolul nostru este să vă ajutăm să o transformați într-o oportunitate profesională aici, în Vrancea. În județ există angajatori care caută oameni și care au nevoie de experiența dumneavoastră”.

La întâlnire au fost abordate și probleme legate de fiscalitate, pensii, asigurări sociale și de sănătate, integrarea copiilor în sistemul de învățământ, măsurile de sprijin pentru cei care revin în România și posibilitățile de finanțare a unor afaceri.

Au participat reprezentanți ai Casei Județene de Pensii, AJPIS, Administrației Județene a Finanțelor Publice, Casei de Asigurări de Sănătate, ITM și Inspectoratului Școlar Județean, alături de reprezentanți ai sindicatelor și patronatelor și consultanți în accesarea fondurilor europene.

Au fost prezente 10 persoane revenite din strainatate (Marea Britanie, Cipru, Danemarca, Germania) care doresc un loc de munca, cursuri de formare profesionala sau sa-si infiinteze o afacere si care au adresat intrebari punctuale, au primit informatii de la institutiile mai sus mentionate.

Un numar de 4 agenti economici cu afaceri de succes in Vrancea, care la randul lor au lucrat anterior in strainatate, au impartasit din experientele lor (Nicu Cautis – SC Romferm SRL, Matei Ciprian – SC Flexomatei SRL, Cosmin Buzaianu – SC Electric SRL, Toma Victor Ionut – reprezentant firme). In acest sens a rulat si un video care prezinta modul cum s-au nascut si au crescut aceste afaceri si provocarile prin care au trecut initiatorii lor pe parcursul anilor.

Firma de consultanta Smart Grup Solution Focsani  (Cosmina Galusca - reprezentant) a prezentat oportunitati de finantare pentru infiintarea unei afaceri, iar reprezentanti ai patronatelor si sindicatelor din judetul Vrancea au apreciat evenimentul de o importanta maxima pentru judetul Vrancea si si-au exprimat opiniile si concluziile finale.

Consiliul Județean Vrancea a anunțat și crearea, pe site-ul instituției, a unei secțiuni dedicate diasporei, unde urmează să fie centralizate informații despre oportunitățile și serviciile disponibile pentru cei interesați să revină în județ.

                                           CONDUCEREA AJOFM VRANCEA
 Incepând cu data de 25 mai 2018, Regulamentul (UE) 2016/679 al Parlamentului European şi al  Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul General privind Protecția Datelor - RGPD) este aplicat de toate statele Uniunii Europene. ANOFM a stabilit măsuri tehnice și procedurale, pentru a proteja și pentru a asigura confidențialitatea, integritatea și accesibilitatea datelor dumneavoastră cu caracter personal. Vom preveni utilizarea sau accesul neautorizat şi încălcarea securității datelor cu caracter personal, în conformitate cu legislaţia în vigoare, iar în raportul de colaborare cu instituţia noastră, dumneavoastră aveţi obligaţia de a respecta prevederile Regulamentului (UE) 2016[image: image5.jpg]AGENTIA JUDETEANA PENTRU

